Burbiškiai (Seinai)

Burbiškiai (Burbiškės, Burbinai, ) – kaimas Lenkijos šiaurės rytuose, Seinų valsčiuje, Seinų apskrityje, Palenkės vaivadijoje. Kaimas yra apie 12 km į šiaurę nuo Seinų, netoli Lietuvos-Lenkijos sienos. Valsčiaus keliai: Burbiškės – Sankūrai, Burbiškės – Krasnavas Burbiškės – Sankūrai.

Istorija 
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Burbiškės įsikūrė XVII a., priklausė Lazdijų seniūnijai. Rusijos imperijos metais Burbiškėse lietuvių vaikus mokė daraktoriai. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime buvo 233 gyventojai, iš kurių 36 lenkai ir 197 lietuviai. Per Pirmąjį pasaulinį karą įkurta lietuvių pradžios mokykla, veikė iki 1922 m. XX a. trečiame dešimtmetyje čia veikė lietuvių choras, teatro būrelis. 1925 m. įsteigtas lietuvių Šv. Kazimiero draugijos skyrius. 1930 m. Vytauto Didžiojo 500-ųjų mirties metinių proga kaimo centre gyventojai pastatė kryžių, jis 1942 m. vokiečių nuverstas, vietos gyventojų paslėptas, vėliau atstatytas. XX a. ketvirto dešimtmečio antroje pusėje iki 1939 m. Burbiškiuose veikė lietuvių ūkio draugijos skyrius ir Jaunųjų ūkininkų ratelis, 1939 m. įkurta lietuviška mokykla. 1940–1941 m. vokiečiai daugumą kaimo gyventojų privertė išsikelti į Lietuvą, 1944 m. vokiečiams pasitraukus grįžo apie pusę.  1958 m. sausio 1 d. įsikūrė Lenkijos visuomeninės kultūros draugijos padalinys. Nuo 1960 m. veikė Juodeliškės bibliotekos filialas. Iki 1976 m. liepos 1 d. kaimas priklausė Suvalkų vaivadijos Berznyko valsčiui. 1975-1998 m. priklausė Suvalkų vaivadijai.

Kasmet birželį Burbiškiuose prie Galadusio ežero rengiami Lenkijos lietuvių saviveiklos kolektyvų sąskrydžiai.

Geografija 

Į Burbiškių sudėtį įjungtas Borisaukos kaimelis.

Gyventojai

Žymūs žmonės 
 Birutė Aleksaitė – dainininkė, Vilniaus ir Bostono New England (JAV) konservatorijų auklėtinė,
 Vytautas Rėkus (g. 1922 m.) – Lenkijos lietuvių publicistas ir rašytojas.

Paminklai 
 Vytauto Didžiojo 500-osioms gimimo metinėms paminėti Šv. Kazimiero draugijos rūpesčiu 1930 m. pastatytas paminklas – kryžius.
 Paminklinis akmuo 1941 m. iš gimtųjų vietų ištremtiems lietuviams su užrašu:

Ištremti iš gimtųjų namųiš takelių žaliųjų krantų.
Kai sugrįš ilgesys vėjeliu,vanduo ežere - suvirpės bangele''.

Šaltiniai

Nuorodos 
 Burbiškės turistiniame žemėlapyje
 Kaimas žemėlapyje

Seinų valsčius